
माँ की मुहब्बतं व ममता 4 
क्र.सं. विविध _ क्या?! ।/ (कह? | 

. 6.  सुनिये और दिल के कानों से सुनिये 

? | सोचने की बात 

[8. | अल्लाह की रहमत की विशालता 

. | एक सबक लेने वालां सच्चा वकिओ 

. | सुनहरी मिसाल 

2. | सच्ची तौबा कर लीजिए 

हजरत मौलाना सैयद -अब्दुल-वहाब शाह बुखारी 
... 'नक्शबन्दी मदू-द जिल्लुहू 

ख़लीफा हजरत मौलाना पीर हाफिज जुलू-फूकार अहमद... 

 नवृशबन्दी मुजद्विदी दामत बरकातुहुम रे 
दुनिया में अनेक चीजें पाई जाती हैं। किसी चीज़ को देखा - 
जाना ख़ूबी में शुमार किया जाता है और किसी चीज की न देखा _ 
जाना ख़ूबी शुमार की जाती है। औरत की ख़ूबी यह है कि 
मेहरम के अलावा किसी ने उसको न देखा हो । दुनिया का दस्तूर 
है कि जो चीज कीमती हो उसकी हिफाजत की जाती है। और 
. उसको छुपाने की कोशिश की जाती है। इसी तरह औरत के बारे 
में करना चाहिये। | 
अल्लाह तआला ने औरत को जो मकाम और रुतबा दिया 
है; नई-नई चीज़ों के आविशकार, खुराफात और अख़बारों व 
पत्रिकाओं के जरिये औरत के उस मकाम की शक्ल को बिगाड़ 
कर पेश करने लिये निन्दनीय कोशिश की जा रही है। इसलिये 
ऐसी किताब की जरूरत थी जो हमारी माँओं बहनों के लिये सही 
राह दिखाने वाली साबित हो। क्योंकि “दारुल मुताला” बूढ़ों 
नौजवानों, बच्चों और औरतों सबके दीनी व दुनियावी फायदे के 
लिये कायम किया गया है, इसलिये औरतों के लिये यह किताब 

प्रकाशित की जा रही है ताकि वे इससे फायदा उठा सकें। 





 कलिमाते-फकीर 6. माँ की मुहब्बत व ममता 
इस सिलसिले में हमारे हज़रते अक्दस मौलाना फुकीर की 
किताब का इसलिये चयन किया गया है कि इसमें औरत के 
मकाम, उसकी जिम्मेदारी, उसकी शफृकृत और उसके लिये अज्र 
व सवाब को इस अन्दाज में पेश किया गया है कि औरत के 
अन्दर अपनी जिम्मेदारी को पूरा करने का शौक इतना पैदा हो 
जाता है कि वह अपनी जिम्मेदारी को अच्छे तरीके से पूरा करने 
में ही अपनी सआदत (नेकबख्ती) समझती है। 
बन्दे के पीर व मुर्शिद हज़रत पीर जुलू-फकार अहमद दामत 
बरकातुहुम, हजरत गुलाम हबीब रहमतुल्लाहि अलैहि के 
तरबियत-याफ्ता हैं जो वाकई बहुत बड़े मुर्शिद (बुजुर्ग और दीनी 
रहनुमाई करने वाले) थे। 
आपका अक्सर वक़्त विदेशों में अल्लाह की तरफ दावत देने 
(यानी तब्लीग) में गुज़रता है। मेरे हज़रते अक़्दस जिस मौज़ू 
(विषय) पर तकरीर करें बस उसका हक्‌ अदा कर देते हैं। घर 
के अक्सर मसाईल (समस्‍यायें) औरत की तरबियत (पालन-पोषण, 
सभ्यता और शिष्टाचार की शिक्षा) न होने की वजह से पैदा होते 
हैं, अगर औरत इस्लामी तरबियत के जेवर से आरास्तां 
(सजी-संवरी) हो तो मसाईल पैदा नहीं होते । 
जिस औरत ने भी यह किताब पढ़ ली तो हमें यकीन है कि 
इन्शा-अल्लाह उसे बहुत फायदा होगा। अगर औरत पढ़ी हुई न 
हो तो उसको पढ़कर सुनाया जाये। अल्लाह तआला आपको 
बेहतरीन बदला इनायत फ्रमाये। आमीन। 
हम अल्लाह रब्बुल-इज्जत से उम्मीद करते हैं कि इस 

कलिमाते-फकीर 7 माँ की मुहब्बत व ममता 


किताब को. हमारे लिये बख्शिश व निजात और अज्र व सवाब 
और अपनी रिज़ा (प्रसन्‍नता) का सबब बनाये और हम डरते हैं 
कि कहीं यह अमल शोहरत व फख्र की वजह से अल्लाह की 
नाराजगी का सबब न बन जाये। क्योंकि: 


लाजिम है इनसान को रहे दूर रिया से 


यह चीज जुदा करती है बन्दे को खुदा से 


फूकत वस्सलाम 

मुहब्बत की कारफुरमाई 


हदीसे-कुदसी में अल्लाह तआला का इरशाद है: 
उज्गा <5५ 9 3 0 ८.9 ७७६७७ :४ ८४ 
में एक छुपा हुआ ख़ज़ाना थां। मैंने पसन्द किया कि मैं 
हा 


्ज 
9.  - माँ की मुहब्बत व ममता 
पहचाना जाऊँ। पस ,मैंने - मख्लुक को पैदा कर दिया 
मख्लुक के पैदा होने' का बुनियादी संबंब यह रहा कि अल्लाह 
रब्बुलु-इज्जत की यह बात प्रसनन्‍्दः आयी कि लोग मेरी मारिफृत 
_ (पहचान) हॉसिल करें। मेरी बंडाईयों से. वाकिफृ- हों। चूंकि मख्लूक 
. की पैदाईश का संबब मुहंब्बंत बनी इसलिए हमारें बंड़े मुहब्बत को 
पहला दर्जा देते हैं। हे ह 


मुहब्बत की तकसीम 
ह यह मुहब्बत अल्लाह रब्बुल-इज्जत ने अपनी सारी मख्लूक में 
.. तकुसीम फरमाई। हर मख्लूक्‌ ने अपनील्‍अपनी क्षमता और 
.. सलाहिय॑त के मुताबिक उसमें से हिस्सा पोयां। यह मुहब्बत 
: जानदार चीज़ों' की भी” मिली और जो *गैर-जानदार हैं उनको- भी 
<.. मिली। पूरी दुनिया में मुहब्बत का राज है। आपने देखा होगा कि 
-. लोहा मकनातीस की तरफ बेइख्तियार खिंचता है। यह चीज़ों में. 
... मुहब्बत की दलील है। जो भी चीज ऊंपर से फेंकें वह जमीन पर 
ग्रिती है। यह जमादात (बेजान चीजों) में मुहब्बत की दलील है। 
परिन्दों ने हिस्सा पाया. जानवरों ने हिस्सा पाया, इनसानों ने. 
हिस्सा पाया, मिल-जुलकर रहना था। अगंर दिलों में कोई ताल्नुक 
ही न होता, लोग एक दूसरे से अजनबी होते, एक की तकलीफ 
क्र दूसरा एडसास ही न करता, कोई किसी के स्लाथ हमदर्दी न 
करता तो यह जिन्दगी इनसान के लिए गुजारनी मुश्किल हो 
जाती | द 

माँ की मुहब्बत व ममता 0 
नंगा मा लाता काका क्रिया कमर! कम कमा मामा का ब्रा आम लात बात बात कराया ब्रा थक बम बा ॥७७ अर नया का 

औलाद की मुहब्बत मॉ-बाप से 

इस मुहब्बत के नमूने आपको घर-घर इस महब्बत के नमूने आपको घर-घर में देखने को मिलते 
हैं। हर बेटी को बाप से मुहब्बत्त होती है। बाप बीमार है, बेटी 
सारी रात पास कुर्सी पर बैठी जाग रही है, कि मेरे अब्बू आँख 
खोलेंगे तो मैं उन्हें दवाई पेश करूँगी। खाने को कुछ माँगेंगे तो मैं 
खाना हाजिर करूँगी। वह अपने आपको अपने बाप की बाँदी 
(ख़ादिमा, सेविका) समझती है। और इस रात भर की तकलीफ 
उठाने को वह अपना फूर्ज और ज़िम्मेदारी समझती है। बल्कि 
बहुत सी बार तो उसके दिल से दुआयें निकलती हैं कि मैं बीमार 
हो जाती, अल्लाह तआला मेरे अब्बू को शिफा अता कर देते। 
यह उस मुहब्बत की वजह से है जो अल्लाह ने बेटी के दिल में 
बाप के लिये डाल दी है। 


माँ-बाप की मुहब्बत औलाद से 

वालिद (बाप) की मुहब्बत जिस तरह बेटी के दिल में है 
उसी तरह बेटी की मुहब्बत अल्लाह तआला ने वालिद (बाप) के 
दिल में डाली। इसका मन्जर (दृश्य) आप उस वक्त देखा करें 
जब किसी जवान बच्ची को घर से रुख्सत किया जा रहा होता 
है। उसका बाप अपनी कमाई का अधिकतर हिस्सा उसके दहेज 
पर खर्च कर देता है। और जब यह रुख़्सत छो रही होती है तो 
बाप की आँखों से आँस जारी होते हैं। देखने से तो उसका बोझ 
कम हो रहा हैं, उसके सर से एक फरीज़ा अदा हो रहा है, 
लेकिन वह समझता है कि यह मेरे जिगर का टुकड़ा है। मैंने 

इतनी मुहब्बतों से पाला। मालूम नहीं आगे इसकी जिन्दगी कैसी 
होगी. हमने बेटी और बाप को ऐसे लिपट कर रोते देखा कि 
शायद लोग किसी की मौत पर भी इतना न रोते हों। तो जुदाई 
के वक्‍त बाप और बेटी का रोना इस मुहब्बत की दलील है। 


भाई और बहन की मुहब्बत 

भाई और बहन के दिल में अल्लाह रब्बुलू-इज्जत ने मुहब्बत 
डाली। परदेस में बहन है। अपने बच्चों के साथ ख़ाविन्द (शौहर) 
के साथ खुशियों भरी ज़िन्दगी गुजार रही. है। जब उसको फोन 
पर ख़बर मिलेगी कि भाई बीमार है और अस्पताल में दाख़िल है 
उसे चैन नहीं आयेगा, उसे खाना अच्छा नहीं लगेगा। नफ्लें 
पढ़कर दुआयें मार्गेगी। रातों को जाग-जागकर दुआयें माँगेगी। खैर 
की ख़बर सुनने के लिए हर वक्‍त उसके कान मुन्तजिर होंगे। 
ऐसी मुहब्बत होती है बहन के दिल में कि वह अपने बच्चों को 
भी भाई की बात समझाती है तो उसको चन्दा-मार्मूं कहती है। 
उसकी नजर में भाई जैसा भी है मगर चाँद से भी ज़्यादा 
खूबसूरत है। ये मुहब्बतें इस जिन्दर्गी के गुज़ारने के लिए बुनियादी 
जरूरत थीं। 


पड 


मियॉ-बीवी की मुहब्बत 
_ मिया-बीवी की मुहब्बत की कई मिसालें आपके सामने हैं 
तकलीफ एक को होती है महसूस दूसरा कर रहा होता है। बस 
नहीं चलता कि किस तरह दूसरे को ऐसी दवा दी जाये कि वह 
सेहतमन्द (स्वस्थ) हो जाये। शौहर समझता है कि बीवी का गम 

- मेरा गमः है और बीवी की खुशी. मेरी ख़ुशी है। बीवी को देखा 
..शौहर के कारोबार पर कोई बुरा वक्‍त आ जाये तो अपने घर में 
शहजादी की तरह यह पली थी, मगर शौहर के घर में गुरबत को 
बरदाश्त करेगी। दूसरे पूछें भी सही तू कैसी है? तो अपने भाई 
और बाप को भी बताना पसन्द नहीं करेगी। समझेगी कि यह 
अल्लाह रब्बुलू-इज्जत की तरफ से है। जब शौहंर मुझसे मुहब्बत 
_ करता- है तो अब मेरे लिए हर तकलीफ को बरदाश्त करना 
आसान है। 


औलाद और मॉ-बाप की मुहब्बत 


इसी तरह औलाद और मॉ-बाप के दरमियान मुहब्बत होती 
है। हर बाप को अपनी औलाद के ऊपर शफृकृत हासिल है। वह 
औलाद की हिफाजत करता है। घर में बच्चे अगर भूखे हों तो 
ह पसीना जहांता है। रातों को जाग-जायकर प्रहस देता है। एक 
- वक्‍त में दो-दो जगह नौकरियाँ करता है। हालाँकि वह इतना कमा 
- चुका कि वह अच्छी रोटी खः-सकता है, लेकिन उसके सामने तो 
बच्चों की जखूरतें होती हैं, बाप अपने मुँह में कुछ नहीं डालेगा 
पयने बच्चों के मुँह में ज़रूर डालेगा। यह मुहब्बत है जो अल्लाह 
र्युलु-इज्जत ने औलाद के लिये बाप के दिल में रख दी। 


माँ की मुहब्बत 
रह गयी बात माँ की मुहब्बत की तो माँ की ममता की तो 


मिसाल दी जाती है। माँ की मुहब्बत वह गहरा समन्दर है कि 
जिसकी गहराईयों को आज तक कोई नहीं नाप सका। माँ की 

मुहब्बत वह हिमोलये पहाड़ है .कि. जिसकी बुलन्दियों की आज 

तेक कोई नहीं छू संका। माँ की मुहब्बत वह सदाबहार फूल है... 
जिस पर कभी ख़िज़ाँ नहीं आती॥ माँ तो औलाद पर कुरबान हुई... 
जाती है। और यह, सिर्फ इनसानों में..नंहीं बल्कि -पंरिन्द्रों में देख « . 
लीजिये, चिड़िया एक नन्‍हीं. सी जानः है। गर्मी के मौसम में उड़क़र . -* 
. जाती है और पंसीना-पसीना होती है मगर चोंच में पानी लाकर - 
अपने बच्चों को पिलांती है। उसकी अपनी चोंच में पानी था,. .. 
प्यास लगी. हुई थी, यह खुद पी सकती थी, मगर पीती नहीं कि 
उसके बच्चे प्यासे हैं। छोटी सी जान में: देखो अपने बंच्चों से 
केसी मुहब्बत है।. .. :. | 


चिड़िया की फ्रियाद. .. 

एक साहबी रजियल्लाहु अन्हु नबी करीम सल्लल्लाहु अलैहि 
व संललम की ख़िदमत में हाजिर हो रहे थे। एक दरख़्त पर॒ ' 
उन्होंने एक घौंसला देखा जिसमें छोटे-छोटे बच्चे थे। चिड़िया कहीं... 
गयी हुई थी। उनको वे प्यारे लगे, अच्छे लगे, उनको उन्होंने उठा. 
लिया। थोड़ी देर बाद चिड़िया आ गयी। उसने उनके सर. पर 
चहचहाना शुरू कर दिया। वह उनके सर पर उड़ती रही 
चहचहाती रही। वह सहाबी समझ न पाये। आख़िरकार थक कर 
चिड़िया उनके कन्धे पर बैठ गयी। उन्होंने उसको भी पकड़ लिया। 
नबी अलैहिस्सलाम की ख़िदमत में आकर पेश किया। ऐ अल्लाह 
के नबी सलल्‍्लल्लाहु अलैहि व सलल्‍्लम! ये बच्चे कितने प्यारे 
खूबसूरत हैं। और वाकिआ भी सारा सुनाया। नबी करीम 





माँ की मुहब्बत व ममता टी 
>-[-[----स्‍स्‍.-स्‍---. 7 व 
सल्लल्लाह अजैहि व सल्‍लम ने बात समझायी कि माँ के दिल में 
बच्चों की इतनी मुहब्बत थी कि पहले तो यह तुम्हारे सर पर 
उड़ती रही, फुरियाद करती रही कि मेरे बच्चों को आजाद कर 
दो। मैं माँ हूँ मुझे बच्चों से जुदा न करो। मगर आप समझ न 
सके तो इस नन्‍्ही सी जान ने यह फैसला किया कि मैं बच्चों के 
बगैर तो रह नहीं सकती, मैं इस आजादी का क्या करूँगी कि मैं 
बच्चों से जुदा हूँ। इसलिए तुम्हारे कन्धे पर आकर बैठ गयी। 
अगरखचे मैं कैद हो जाऊँगी मगर बच्चों के तो साथ रहूँगी। नबी 
करीम सल्लल्लाहु अलैहि व सल्‍लम ने इरशाद फरमाया कि इनको 
वापस इनकी जगह छोड़ आओ। 


मुर्गी की ममता 

आपने मुर्गी को देखा होगा। छोटे-छोटे बच्चे होते हैं। अगर 
कभी बिल्ली करीब आने लगे तो यह मुर्गी उन बच्चों को अपने 
पीछे कर लेती है और बिल्ली के सामने डटकर खड़ी हो जाती 
है। मुर्गी को पता है कि मैं बिल्ली का मुकाबला नहीं कर सकती 
मगर उसको यह भी पता है कि मैं अपनी आँखों के सामने अपने 
बच्चों को बिल्ली का लुक्मा बनते देख नहीं सकती। उसकी 
मुहब्बत बरदाश्त नहीं करती, उसकी ममता बरदाश्त नहीं करती। 
वह समझती है कि बिल्ली पहले मेरी जान लेगी और मेरे बाद मेरे 
बच्चों को हाथ लगायेगी। माँ के दिल की मुहब्बत का अन्दाजा 
लगाईये। इनसान तो आखिरकार इनसान है, अकल, समझ और 
दानिश रखने वाला है। 

यह एक बड़ी नेमत है 

एक औरत के दिल में बच्चे की कितनी मुहब्बत होती है 
इसका कोई अन्दाज़ा नहीं लगा सकता। जवान बच्चियाँ इस बात 
को नहीं समझ सकती। जब तक वे जिन्दगी के उस हिस्से तक न 
पहुँचें। जब खुद माँ बनेंगी तब महसूस होगा कि माँ की मुहब्बत 
क्या चीज़ है। यह अल्लाह रब्बुलु-इज्जत ने माँ के दिल में रख 
दी। क्योंकि उसे परवरिश करनी थी, उसे बच्चों को पालना था 
माँ के दिल में ऐसी मुहब्बत है कि बच्चों को हर मामले में अपने 
ऊपर तरजीह देती है। क्‍ 

एक बच्ची जिसकी शादी को चन्द साल हो गये, औलाद नहीं 
हो रही। अपने घर में गमगीन बैठी मुसल्ले पर रो रही है, दुआयें 
माँग रही है: ऐ अल्लाह! मुझे औलाद अता फुरमा दे। अगर कोई 
इस बच्ची से पूछे कि तुम्हें अल्लाह ने हुस्न व जमाल और 
सुन्दरता अता फरमायी है, अच्छी तालीम अता की, मुहब्बत करने 
वाला शीहर अता किया, माल व दौलत के ढेर अता किये। दनिया 
की इज़्जतें अता कीं। हर नेमत तुम्हारे पास मौजूद है। क्‍यों 
परेशान हो? वह जवाब देगी कि एक नेमत ऐसी है जो सबसे बड़ी 
है। मैं अल्लाह से वह माँग रही हूँ। 

यह हज पर जायेगी तो तवाफे-काबा के बाद औलाद की 
दुआयें करेगी। 'मकामे इब्राहीम' पर सज्दे करेगी तो औलाद की 
दुआयें करेगी। काबा के 'गिलाफः को पकड़ेगी तो औलाद की 
दुआयें करेगी। तहज्जुद की नमाज़ पढ़ेगी तो औलाद की दुआयें 

_ करेगी। कभी शबे-कंद्र में जाय॑ना-नंसीब हो तो की 
करेगी। किसी नेक बुजुर्ग की महफिल में जाने का इत्तिफांक हुआ 
तो औलाद की-दुआयें करेगीं। आखिर यह कैसी नेमतःहै। जिसकी : 7: 
वजह से मग्रमूम है, परेशान है।... - रा 

हालाँकि बच्ची जानती है कि जंबः मैं माँ बनने लगूँगी तो नौ... 
महीने का समय मेरी बीमारी में गुज़रेगा। न मेरा दिल कुछ खाने 
को चाहेगा। जो खाऊँगी कई बार वह भी बाहर निकल. आयेगा 

. मुझे भूख बरदाश्त करनी पड़ेगी। बीमारों जैसी जिन्दगी गुज़ारनी 

पड़ेगी। मगर उसके दिल में ऐसी मुहब्बत होंती है कि इस सब को - 

बरदाश्त करने के लिए तैयार होती है। .. ... क्‍ 
. उसको यह भी पता है किःजब बच्चे की पैदाईश का वक्‍त 

आता है तो औरत को इस कृद्र तकलीफ होती है कि उसकी . 





औलॉद न नाद की दुआयें. . “ 


जिन्दगी और मौत का मंसला होता है। बच्चा अपंग भी हो सकता... 


है, माँ की मौत भी हो सकती है। लेकिन इस सबके बावजूद इस 

.. मशक्कत को उठाने के लिए तैयार है। 
उसे यह भी पता है कि जब बच्चा हो जायेगा तो दो साल 
के लिए मुझे रातों को सोने का मौका नहीं मिलेगा। मैं सारा दिन 
बच्चे के काम करूँगी और रात को भी बच्चे की ख़ातिर जागूँगी। 
उसको अपनी बेआराम और नींद से खाली रातों का पता 
होता है। उसको यह भी मालूम है कि मुझे बच्चे की ख़िदमत चन्द 
घन्टे नहीं बल्कि चौबीस घन्टे करनी पड़ेगी। मगर उसकी वह 
स्ादिमा बनने के लिए तैयार है। आखिर क्यों? इसलिये कि 
अल्लाह रब्बुलु-इज्जत ने उसके दिल में औलाद की मुहब्बत डाल 

दी। डॉक्टरों को चेंकअप करायेगी।। किसी से पढ़ने का अमल 


लेगी। रात॑ की-तंनन्‍्हांईयों में करंआन पढ़-पंढ़ें करे अल्लाह से . 


- मगेगी। आखिर यह क्या है? यह औलाद की. मुहब्बतें हैं। 


पैदाईश के बाद मा की. तव॑ज्जोह का केन्द्र क्‍ 
“ जब बच्चे की पैदाईश होती है तो माँ की जिन्दगी में तब्दीली 
- आ जाती है। यह बेचारी अपने आपको भूल जाती है। हर वक्त 
. बच्चे "की फिक्र लगी है। कभी उसे दूध पिला रही. है, कभी सुला 
. रहीं है, कभी पहना रही है, कभी बहला रही है, हर वक़्त उसकी 
सोचें बच्चे के बारे में, हर वक्‍त उसकी फिक्र बच्चे के बारे में 
बच्चे को खुश देखकर यह खुश हो जाती है और बच्चे को दुखी 
देखकर यह गमगीन हो जाती है।...... 
.. बच्चे की पैदाईश के बाद मुहब्बतों के पैमाने (मानदंड) बदल 

गये। उसका कोई करीबी रिश्तेदार बच्चे को प्यार न करे तो यह 
उसे अपना नहीं गैर समझेगी। और अगर कोई गैर औरत उस 
बच्चे से मुहब्बत का इजहार करेगी तो यह उसे अपना समझेगी । 
बच्चे की जुदाई इससे बरदाश्त हो नहीं सकती। कभी अपनी बहन 
के घर अपने बच्चे को भेज दिया तो थोड़ी देर के बाद फोन 
करती है कि जल्दी पहुँचा दें। और जब बच्चा इसकी गोद में 
आता है तो यह समझती है कि सारी दुनिया की खुशियों मेरी 
गोद में आ गईं। यह क्‍या चीज है? यह बच्चे की मुहब्बत है। जो 
अल्लाह रब्बुलु-इज्जत ने माँ के दिल में डाल दी है। 

पहले बच्चे को खिलाती है फिर खुद खाती है। पहले 

बच्चे को पिलाती है फिर खुद पीती है। पहले बच्चे को सुलाती है 
बाद में खुद सोती है। सारा दिन इसने काम किया, थकी हुई थी 
आँखें नींद से भरी हुई थीं, जैसे ही लेटी बच्चे ने रोना शुरू कर 
दिया। यह वच्चे को उठाकर बैठ जायेगी। अपने आराम को 
कुरबान कर देगी। अगर बच्चे को उसकी गोद में नींद आ गयी 
तो वहीं बैठी रहेगी। हरकत भी नहीं करेगी। दिल में यह आयेगा 
कि मेरी हरकत से बच्चा जाग न जाये | 

यह खुद भी थकी हुई थी, जाग रही है, लेकिन बच्चे का 
जागना इसको गवारा नहीं। यह अल्लाह रब्बुलु-इज़्जत ने औलाद 
की मुहब्बत माँ के दिल में डाल दी है। 


आख़िर यह क्‍या है? 

चुनाँचा हमने देखा कि बच्चा जवान हो गया। काम करने 
बाहर निकला, रात को आने में देर हो गयी। घर के सब लोग 
अपने वक्‍त पर खाना खा लेंगे। एक माँ होगी जो इन्तिजार में 
रहेगी। बेटी भी कहती है अम्मी खाना खा लो, मियाँ भी कहता है 
कि खाना खा लो। यह कहेगी नहीं! मैं बाद में खाऊँगी। उसके 
दिल में यह होता है मालूम नहीं मेरे बेटे को खाना मिला होगा या 
नहीं। जब में उसे देखेंगी फिर वह भी खायेगा मैं भी खाऊंँगी। 

सारे घर के लोग सो जाते हैं। यह माँ बिस्तर पर करवरें 
बदल रही होती है। कभी दरवाजे को देखती है कभी फोन की 
धनटी सुनने लगती है। मेरे बच्चे का कहीं से पैगाम आये। दिल 
घवराता हैं उठकर मुसलल्‍्ले पर बैठ जाती है। दुपट्टा आसुओं से 

तर कर लेती है। अल्लाह मेरे बेटे की हिफाजत करना, खैरियत 
से वापस आ जाये। 

आख़िर यह क्या है? यह माँ के दिल में औलाद की मुहब्बत 
है। बल्कि सच्ची बात तो यह है कि दुनिया के सब लोग नेकों से 
मुहब्बत करते हैं लेकिन माँ एक ऐसी हस्ती है जो बुरी औलाद से 
भी मुहब्बत करती है। शौहर नाराज़ हो रहा है, तुम्हारे प्यार ने 
बच्चों को बिगाड़ा दिया। यह कहेगी यह तो मुकृददर था उनका, 
मैं क्या करूँ। आख़िर मेरा तो बच्चा है। 

बाप गुस्से में कह जायेगा बच्चे को कि घर से चले जाओ। 
माँ कभी अपनी ज़बान से कह नहीं सकती। यह नेक औलाद से 
भी मुहब्बत करती है और बुरी औलाद से भी मुहब्बत करती है। 
अल्लाह रब्बुलु-इज्जत ने इसके दिल को ममता से भर दिया। यह 
वह नेमत है जो बाज़ार से नहीं मिल सकती। ममता वह नेमत है 
जिसकी कीमत कोई अदा नहीं कर सकता और उसको माँ के 
सिवा कोई दूसरा समझ भी नहीं सकता। 

माँ की दुआ जन्नत की हवा 

अल्लाह रब्बुलू-इज्जत ने शरीअत में माँ का बहुत बड़ा 
मकाम बना दिया। कहते हैं कि माँ की दुआ जन्नत की हवा होती 
है। जो मुहब्बत की नजर अपनी माँ के चहरे पर डालता है, 
अल्लाह रब्बुलु-इज्जत एक हज या उमरे का सवाब अता फरमा 
देता है। सहाबा रजियल्लाह अन्हम ने पूछाः जो बार-बार मुहब्बत 
व अकीदत से देखे। फरमाया जितनी वार देखेगा उतनी बार हज 
या उमरे का सवाब पायेगा। 


््ं्स्यख्ख्न्य्ल्स्प्स््चपपलससलसमस्प्प्स्मसन्पसननपसननननननप्र ता 

इसलिए हमारे बुजुर्गों ने फरमाया कि. माँ के कदमों को बोसा 
देना (चूमना) काबे की देहलीज को बोसा देने के बराबर है। . 
इसलिए कि माँ के कृदमों में जन्नत होती है। खुशनसीब 
इनसान जिसने माँ की दुआयें लें लीं। जिसने माँ की खिदमत कर. 
ली। माँ के दिल की राजी कर लिया। द 

एंक वली (नेक आदमी) की वालिदा (माँ) का इन्तिकाल हो 
_ _गया। अल्लाह रब्बुलु-इज्जत ने इल्हाम फरमाया (यानी अपनी 
तरफ से उनके दिल में यह बात डाली)। ऐ मेरे प्यारे! जिसकी . 
दुआयें तेरी हिफाज़त करती थीं अब वह दुनिया से रुख्सतं हो 
गयी। अब जरा संभल कर जिन्दगी गुजारना। 
.. माँ की दुआयें औलाद के गिर्द पहरा देती हैं। औलाद को 
नहीं पता होता, माँ कंब-कब कहॉ-कहाँ बैठी दुआयें दे रही होती 
_है। यह बुढ़ापे की वजह से हड्डियों का ढाँचा बन जाये। फिर भी 
औलाद के लिए रहमत व शफृकत का साया होती है। हमेशा 
ओलाद का अच्छा सोचती है। बल्कि औलाद की तरफ से 
तकलीफ भी पहुँचे तो जल्दी माफ कर देती है 

दुनिया में माँ से ज्यादा जल्दी माफ करने वाला कोई नहीं। 
अपने बच्चे को तकलीफ देख नहीं सकती। इसलिए माँ का हक 
तीन बार बताया चौथी बार बाप का हक बताया। इसलिए कि माँ 
बच्चे की पेंदाईश में मशक्कृत उठाती है और बाप का हिस्सा 
शहवत (संभोग की इच्छा और कामवासना) के साथ होता है। माँ 
का नुत्फा गर्भ के ज्यादा करीब होता है कि सीने से आता है। 
बाप का नुत्फा पुश्त से दूर से आता है इसलिए माँ के दिल में 








2.. माँ की मुहब्बत व॑ ममता 


लत एपयाा-ा-ा८-८+८--८श्षपराण+4+८+---यनमाप 0 धाया5+4८८+ ८ कक पा > २८ पन्ना पत5८+ ३१०० नस पा + कक मपबल्‍ा ८०5 _वपलसरयक कक सय८ ८८ यतर८प कप 7२४*+<<< प्रसव १क+८-००5<- यह यरनन्प्उ॒यह रास सकता ४८ पद सपा उनपर दल+-प८<-<--<-रय अप 
आम भा मात आंद आया प्र आधा आया आय आओ आम समा आ आ प्रचा जा खा आ बा अदा जी आह फ्रयाह जमाड 
जा ााााााााा#॥८णााममााा४ााामममामाणंभाधााामणाणभभााााा्ामंधभ आकर आ इस ३३३4३ ३ इस ३३३४ कल ३ 3३8३ ३३.३३ आल ३“. ३ और  ललल ललललभल ला हि 


औलाद की मुहंब्बत अल्लाह ने ज्यादा डाली। 
हजरत सुलैमान अलैहिस्सलाम के 


. जमाने की दो औरतें... 

हज़रत सुलैमान अलैहिस्सलाम के जमाने में दो औरतें थीं। वे 
दोनों अपने छोटे-छोटे एक जैसे बच्चे उठाये हुए जंगल में से 
गुजर रही थीं। एक भेड़िया आया और उसने उनमें से एक औरत . 
के बच्चे को छीन लिया और भाग गया। थोड़ी देर के बाद उस 
औरत, के दिल में यह ख्याल आया कि यह दूसरी औरत का 
बच्चा में ले लूं। उसने झगड़ा शुरू कर दिया। मामला हजरत 
- सुलैमानच अलैहिस्सलाम तक पहुँचा। दोनों अपना हक जतलाती हैं। 

- वह कहती है इसके बच्चे को भेड़िया ले गया 
सुलैमान अलैहिस्सलाम ने फुरमाया छुरी लाओ मैं इस बच्चे 
के दो टुकड़े करता हूँ और दोनों में आधा-आधा तकृसीम कर 

देता हूँ। ह 
उनमें से जब एक ने यह फैसला सुना तो वह कहने लगी 
टीक है। लेकिन जब दूसरी ने सुना तो रोना शुरू कर दिया। 
#छने लगी मेरे बच्चे के टुकड़े न करो। इस दूसरी औरत को दे 
दो यही थाल लेगी। कम से कम मेरा बच्चा जिन्दा तो रहेगा। 
आप समझ गये कि यह बच्चा इस औरत का है। आपने उसे 
अता फुरमाया। 

यह भी हकोकत है कि माँ कभी बच्चे से खुद तो नाराज़ हो 
जाती है लेकिन दूसरों को नाराज नहीं होने देती। इसलिए अगर 

बाप डॉट-डपट करे तो माँ से बरदाश्त नहीं होता। वह कहती है 
कि क्‍यों उसको इतना डॉटते हैं? यह उस ममता की वजह से है 
खुद झिड़की दे लेगी मगर किसी की झिड़की बर॒दाश्त नहीं होती। 
असल में मुहब्बत है। और इसकी दलील कुरआन मजीद से 
मिलती है। 
सारी मंख्लूक के अन्दर जितनी मुहब्बतें हैं, इनसानों को 
हैवानों को, चरिन्दों को, परिन्दों को, मछलियों को, कीड़े-मकोड़ों 
को, सबकी मुहब्बतों को जमा किया जाये तो ये सब मिलकर भी 
अल्लाह रब्बुलु-इज़्जत की रहमत के सत्तरहवें हिस्से के बराबर 
नहीं हो सकतीं। 


सुनिये और दिल के कानों से सुनिये 

अल्लाह रब्बुलू-इज्जत को अपनी मख्लूकू से इतनी मुहब्बत है 
कि अल्लाह अपने बन्दों पर हद से ज़्यादा मेहरबान और नर्मी 
करने वाले हैं। इसी लिए कुरआन मजीद से इसकी गवाही मिलती 
है। सुनिये और जरा दिल के कानों से सुनिये। कुरआन मजीद 
गवाही दे रहा है। गृजवा-ए-उहुद (उहुद की जंग) में सहाबा 
रजियल्लाहु अन्हुम से एक भूल हुई। द 

चन्द सहाबा को नवी करीम सलल्‍्लल्लाहु अलेहि व सलल्‍लम ने 
पहाड़ी पर खड़ा किया था। जब फतह हुई काफिर पीछे हटने लगे 
तो ये समझे कि ड्यूटी मुकम्मल हो गयी। गलत-फहमी की बिना 
पर नीचे उत्तर आये। खालिद बिन दल्लीद रजियल्लाह अन्ह उस 
वक़्त तक मुसलमान नहीं हुए थे।..उन्होंने मौका पाकर पीछे से 
हमला किया। मुसलमान दोनों तरफ से घिर गये और काफिरों के 

दरमियान में आ गये। कई सहाबा शहीद हुए। नबी सल्लल्लाहु 
अलैहि व सलल्‍लम को भी पत्थर लगा, दाँत मुवारक शहीद हुए। 
आपके जिस्म से खून निकल आया। आप इस बात पर बहुत 
गमगीन थे। बड़े-बड़े रुतबे वाले सहाबा शहीद हुए थे। और बहुत 
बड़ी तायदाद तो जख्मी थी। 

सैयदुश्शु-हदा हजरत हमजा रज़ियल्लाहु अन्हु भी शहीद हुए 
थे। जो नबी अलैहिस्सलाम के ग़मगुसार थे। चुनॉंचे जब नबी 
करीम सल्लल्लाहु अलैहि व सल्‍लम मदीना में आये तो आप 
खामोश थे। गमगीन थे।'सहाबा रजियल्लाहु अन्हुम से कलाम नहीं 
कर रहे थे। 

अब जरा देखिये कुरआन मजीद को अल्लाह रख्बुलु-इज्जत 
को नबी करीम सल्लल्लाहु अलैहि व सलल्‍लम की यह नाराजगी 
पसन्द न आयी। कि यह अपने सहावा से क्‍यों नाराज़ हैं। जैसे 
माँ को बच्चों से किसी की नाराजगी पसन्द नहीं आती। अल्लाह 
तआला ने सिफारिश फ्रमा दी। फ्रमाया 
(१०१:५। ० _ ६) +०) 269]! ० «७३ )१५४३ ४ अप १ ७६ ०-४ 

ऐ मेरे महवृव सल्लल्लाहु अलैंहि व सल्‍लम! उन्हें माफ फरमा 
दीजिए । उनके लिए आप इस्तिगफार कीजिए में ख़ुद भी उन्हें माफ 
कर दूँगा। और उन्हें मश्विरे में शामिल कर लीजिए । 

तो देखो अल्लाह रब्बुलू-इज्जत मोमिनों की सिफारिश फरमाते 
हैं। अल्लाह तजाला को यह बरदाश्त न हुआ कि मेरे मह्दृब 
सल्लल्लाहु अलैडहि व सल्‍लम सहाबा रजियल्लाहु अन्हुम से क्‍यों 
नाराज़ हैं। एक मौके पर सिद्दीके अकबर रजियल्लाडू अन्हु अपने 

नाप तय“ तप तय या आग] 
एक रिश्तेंदार से नाराज हुए। उन्होंने हजरत झायशा सिद्दीका... 
रजियल्लाहु अन्हा के बोहतान के बारे में सच समझ लिया था।.. 
मलत-फुहमी दिल में आ गयी थी। सिद्दीके अकबर रजियल्लाहु 
अन्हु ने दिल में सोचाः में हर महीने .उनको कुछ पैसे देता : 
इमदाद के तौर पर, न मैं वह ताल्लुक रखूँगा न मैं इमदाद - 
भेजूँगां। रब्बे करीम ने बोहतान लगाने वाले मुनाफिकों को डॉट 
पिलाई। जो सहाबा रज़ियल्लाहु अन्हुम उनकी बातों में आ गये थे 
उनको भी फटकार लगाई। खुद डॉट-डपट कर ली मगर सिद्दीके 
अकबर रजियल्लाहु अन्हु कोः नाराज़ न होने दिया। फरमाया 
(४९:) ५)» ४5० ८॥॥ 2४ ७४ ५०० ४ >६६..००) )| +४४५/) क्‍ 
. उनको चाहिए कि उनको माफ करें. उनके साथ मुहब्बत का... 
ताल्‍्लुक रखें। क्या ये नहीं चाहते किः अल्लाह तआला उनको माफ 
कर दें।. क्‍ । 
सिद॒दीके अकबर रजियल्लाहु अन्हु ने जब ये आयतें सुनी तो . 
आपने दिल से भी माफ कर दिया और आईन्दा उनको दोगुना 
महीना देने का इरादा फरमा लिया। 
तो सोचने की बाते है कि जिस तरह माँ खुद डॉट-डबट कर _ 
लेती है! किसी को औलाद को डॉटने का मौका नहीं हेती; पूँ 
लगाता है कि अल्लाह रब्बुलू-इज़्जत को भी ईमान वालों के साथ 
ऐसी ही मुहब्बत है। खुद नाराज हो गये, डॉट लिया, लेकिन 
अपने महवृब सल्लल्लाहु अलैहि व सल्लम की नाराजगी पसन्द न 
आयी। उनको फुरमा दिया कि आप उनको माफ फ्रमा दीजिए । 
हजरत सिद्दीके अकबर रजियल्लाहु अन्हु की नाराजगी पसन्द ने 

आयी। उत्तको भी समझा दिया कि माफ कर दो, क्या तुम नहीं 

चाहते कि तुम्हें अल्लाह माफ कर दे। 

सोचने की बात 

यहाँ एक नुकता समझने का यह है कि जो परवर्दिगार दूसरों 
की नाराजगी को बरदाश्त नहीं करता, वह अगर ख़ुद किसी बात 
पर नाराज हो तो उसको कैसे बरदाश्त करेगा कि वह नाराज रहे। 
इसलिए अल्लाह रब्बुल-इज्जत की यह चाहत है कि मेरे बन्दे 
' गुनाहों से सच्ची तौबा करें। मेरे दर पर आकर माफी माँग लें 
और मैं उनको माफ कर दूँ। 

बच्चा अपनी माँ से जब भी माफी मॉँगता है माँ जल्दी माफ 
कर देती है। अल्लाह रब्बुलू-इज़्जत तो उससे भी ज्यादा मोमिन 
पर मेहरबान हैं। इसलिए अल्लाह रब्बुलू-इज्जत से माफी मॉगना 
बहुत आसान है। और ख़ास तौर पर रमजान मुबारक के महीने 
में जो रहमतों का महीना है, परवर्दिगार की रहमतों और 
मगफिरतों के दरवाजे खुल जाते हैं। अब तो मग्फिरत हासिल 
करने के लिए बहाने को जरूरत है। यह हमारी खुशनसीबी 
(सौभाग्य) है कि हम रमज़ान मुबारक के आखिरी दशक में जिन्दा 
हैं। अल्लाह ने हमें सुनहरा मौका दे दिया। अपने गुज़रे 
गुनाहों पर नादिम और शर्मिन्दरा हो जायें। माफी माँग लीजिए 
परवर्दिगारे-आलम माफ फरमा देंगे। हमारे सर से गुनाहों का बोझ 
हट जायेगा। माँ चाहे जितनी भी नाराज़ हो बच्चे की तकलीफ 
नहीं देख सकती, माफ कर देती है। 

अल्लाह की रहमत की विशालता 

चुनोंचे नबी करीम सल्लल्लाहु अलैहि व सल्‍लम ने एक बार 
एक काफिले को देखा। एक माँ परेशान थी उसको अपने सर पर _ 
दुपट्टे का होश भी नहीं था। उसका बेटा गुम हो गया था। वह 
भागी फिर रही थी। लोगों से पूछती थी: किसी ने मेरे बेटे को 
देखा हो तो मुझे बताओ। यह मन्जर भी अजीब होता है कि माँ 
का जिगर का टुकड़ा उससे जुदा हो, उस पर क्या गुजरती 
उसका दिल मछली की तरह तड़प रहा होता है। शब्दों में बयान 
नहीं कर सकती कि उस पर क्या मुसीबत गुज़रती है। उसकी 
आँखें तलाश' कर रही होती हैं कि मेरा बेटा मुझे नज़र आ जाये। 

नबी पाक सलल्‍्लल्लाहु अलैहि व सलल्‍लम ने सहाबा रजियल्लाहु 
अन्हुम से पूछा: यह माँ अपने बेटे की वजह से परेशान है, अगर 
इसे इसका बेटा मिल जाये तो क्‍या यह उसको: आग में डाल 
देगी। सहाबा रजियल्लाहु अन्हुम ने कहा ऐ अल्लाह के नबी 
सल्लल्लाहु अलैहि व सल्‍लम! कभी नहीं डालेगी। इतनी मुहब्बत है 
इसको बच्चे से, यह तो गवारा नहीं करेगी। नबी पाक सल्लल्लाहु 
अलैहि व सललम ने फ्रमाया जिस तरह माँ अपने बच्चे को आग 
में डालना गवारा नहीं करती इसी तरह अल्लाह रब्बुल-इज्जत भी 
मोमिन बन्दे को आग में डालना गवारा नहीं करते। तो अल्लाह 
तआला से माफी माँगनी तो बहुत आसान है। इसलिए कि उनकी 
मुहब्बत तो सारी दुनिया की माँओं से सत्तर गुना ज़्यादा है। 

हदीस पाक में आता है कि एक नौजवान सहाबी थे, उन्होंने 








27. माँ की मुहब्बत व ममता 
अपनी माँ को नाराज कर रखा था। कोई तकलीफ पहुँचाई थी, 
नाराज होकर धक्का दिया और माँ को चोट आ गयी। तो वह 
दिल से नाराज थीं। अब इन सहाबी की मौत का वक़्त आ गया। 
आख़िरी वक्‍त की कैफियात तारी हैं मगर मौत नहीं आती, नबी 
करीम सल्लल्लाहु अलैहि व सल्‍लम की ख़िदमत में अर्ज किया 
गया। इरशाद फरमायाः मैं खुद चलता हूँ। आप सल्लल्लाहु अलैहि 
व सलल्‍लम तशरीफ लाये, सूरतेहाल मालूम की, आपने उनकी 
वालिदा (माँ) से सिफारिश फरमायी कि अपने बेटे को माफ कर 
दे। वह कहने लगी मैं हरगिज़ माफ नहीं करूँगी। उसने मुझे इतना 
दुख दिया इतना सताया कि मैं उसे माफ कर ही नहीं सकती। 

जब आप सल्लल्लाहु अलैहि व सलल्‍लम ने देखा कि यह 
अपनी बात पर अड़ी हुई है तो नबी सललल्लाहु अलैहि व सल्‍लम 
ने फरमाया लाओ आग के लिए लकड़ियाँ इकट्टी कट्ठ करो। जब उसने 
यह सुना तो वह पूछने लगी कि लकड़ियाँ क्‍यों मंगवा रहे हैं? 
आप सल्लल्लाहु अलैहि व सल्‍लम ने फरमाया आग जलायेंगे और 
तुम्हारे बेटे को उस आग में डालेंगे। तू उससे राजी जो नहीं हो 
रही। उसने जैसे ही यह सुना दिल मोम हो गया। कहने लगी ऐ 
अल्लाह के नबी! मेरे बेटे को आग में न डालिये मैंने अपने बेटे 
की गलतियों को माफ कर दिया 

तो जब माँ नहीं चाहती कि बेटा आग में जाये तो अल्लाह 
रब्बुल्‌ू-इज्जत कैसे चाहेंगे कि उसके मोमिन बन्दे जहन्नम में जायें । 
माँ ने जितनी भी तकलीफें उठायी हों आखिरकार माँ, माँ होती 
है। मुहब्बत के हाथों मजबूर होती है। 

एक सबक लेने वाला सच्चा वकिआ 

आपकी ख़िदमत में एक सच्चा वाकिआ पेश कर दूँ। एक 
नौजवान की शादी हुई उसको बीवी से बहुत प्यार था। और बीवी 
की तबीयत कामचोर थी। वह उस नौजवान के मॉ-बाप की 
ख़िदमत को बोझ समझती थी। कुछ अरसे के बाद उसने देखा कि 
शौहर तो मुझसे बहुत प्यार करता है, तो वह अपने शौहर से 
नाराज-नाराज़ रहने लगी। जवानी थी शौहर से बरदाश्त न हुआ 
उसने पूछा क्‍या बात है? कहने लगी मैं तुम्हारे साथ ठीक रहूँगी 
ज॑ंब तुम यहाँ से मुझे मेरे घर॑ वापस ले जाओ और मेरे साथ 
_ वहीँ पर तुम भी रहो। में आपके साथ तो खुश रह सकती हूं इन 
बूढ़ों की खिदमत करना पड़ती है। यह मुझसे नहीं हो सकता। 

अब वह नौजवान ऐसा था कि उसने बीवी की बात को मान 
लिया। बूढ़े मा-बाप को छोड़कर आखिरकार दूसरे शहर में जाकर 
घर ले लिया। माँ-बाप ने बहुत. समझाया कि बेटा तेरे सिवा 
हमारा कोई नहीं, मगर बच्चे के कान में जूं भी न रेंगी। वह 
अपनी बीवी के साथ दूसरे शहर में ऐश व आराम के साथ 
जिन्दगी गुजारता रहा। आखिरकार उसको सऊदी अरब जाने का 
मौका मिल गया। नौकरी अच्छी थी। यह वहाँ चला गया। पैसे 
ज्यादा आ गये, बीवी की शानदार मकान बनाकर दे दिया। सारा 
खर्चा बीवी के लिए भेजा, अपने मॉ-बाप से उसने कोई राबता 
(संपक और तालल्‍लुक) न रखा। बीवी कहती थी कि अगर उनसे 
राबता करोगे तो मैं राबता तोड़ लुंगी। मुहब्बत के हाथों मजबूर 

की --7777[/ [7 [7-7-स्‍-स्‍-]--.-] 
 हीकर उसने यह करतूत की कि अपने बूढ़े माँ-बाप को उसने 
नज़र-अन्दाज़ कर दिया। इसी तरह कई साले गुजर गये। 
एक बार यह तवाफं कर रहा था, एंक बुजुर्ग भी तवाफ कर 
रहे थे। तवाफ के' बाद उन बुजुर्ग के पास आया, कहने लगा! मैं... 
जब से यहाँ आया हूँ बारह साल मैं मैंने बारह हज किए सैकड़ों 
उमरे किए लेकिन मैरे दिल पर कोई ताला लगा हुआ है।मेरे दिल 
पर अंधेरी छाई हुई है, न इबादत को जी चाहता है न किसी और 
काम को, मालूम नहीं मैं क्‍यों ऐसा हूँ। उन बुजुर्ग ने पूछा कि तूने 
किसी के दिल को दुख तो नहीं दिया? जब उसको माँ-बाप की 
याद आयी। कहने लंगा हाँ! में बूढ़े मॉ-बाप को छोड़कर यहाँ 
आया। और मैं समझा कि मेरे हजों और उमरों से वह सारा 
गुनाह धुल जायेगा। 
उन्होंने फरमाया कि और हज करने की जरूरत नहीं, जाओ 
और अपने माँ-बाप से पहले माफी माँगो। चुनाँचे टिकट बनवाकर 
यह अपने मुल्क वापस आया। अपने माँ-बाप के गाँव में गया, 
बारह साल गुजर चुके थे। कुछ पता नहीं था कि उसके मॉ-बाप 
के साथ क्या गुजरी। 
उस बस्ती के किनारे पर एक आदमी मिला, इसने डरते- 
डरते मॉ-बाप के बारे में पूछा। उसने असकोी न पहचाना और 
यह बताया कि उनका एक जवान बेटा था जो उनको छोड़कर 
बीवी के लिए चला गया। वह मियाँ-बीवी बूढ़े थे। बहुत तंगी की 
जिन्दगी उन्होंने गुजारी, आख़िरकार एक वक़्त आया कि शीहर भी 
फोत हो गया, अब बेचारी माँ घर में अकेली रह गयी। पड़ोसियों 

ने तरस खाया .तो उन्होंने रोटी भेज दी। न भेजी तो उसने 
अल्लाह का शुक्र अदा कर लिया। सब्र कर लिया। फिर उस 
औरत को फोलिज हो गया। अब सुना हैं कि चन्द दिनों से. 
उसकी आँखों /की बीनाई (रोशनी) चली गयी है। बुढ़ापे की वजह 
से अन्धी हो चुकी है। फालिज का शिकार है। लेकिन पता नहीं 
कोई बात है कि अक्सर दुआयें मॉगती रहती है. और किसी को 
याद करती रहती है। है 

यह अपने घर में गया, दरवाजा खोलकर देखा, माँ बिस्तर 
पर लेटी हुई थी। हड़िडयों का ढाँचा बन चुकी थी। सोच रहा था 
कि मैंने माँ को इतना सताया यह मुझे कहेगी दफा हो जाओ, मैं 
तुम्हें कभी माफ़ नहीं कर सकती, लेकिन जब उसके पॉँवों की 
अहट माँ ने सुनी तो पूछने लगी कौन है? उसने बताया मैं 
आपका बेटा हूं। माँ की आँखों में ऑसू आ गये। बेटे तूने बहुत 
इन्तिजार करवाया, में इस घर में अकेली मुसीबतों की मारी लेटी 
हूँ। दिल की आखिरी तमन्ना थी कि तुम आ जाते, मैं तुम्हारी 
शक्ल नहीं देख सकती, तुम्हारी आवाज तो सुन सकती हैं। बेटे 

तुम्हारा चेहरा कहाँ है मुझे हाथ लगाने दो। बेटे करीब आओ मेरे 

सीने से लग जाओ! यह माँ की मुहब्बत होती है कि इतने दुख 
बरदाश्त करने के बावजूद भी वह सिफ बेटे के घर आ जाते से 
खुश हो जाती है । 

तो जिस तरह माँ अपने बेटे के घर आ जाने पर ख़ुश हो 
जाती है, सब कुछ माफ कर देती है। इसी तरह परवर्दिगारे 
आलम भी अपने बन्दे के अपने दर पर आ जाने से खुश हो 
जाते हैं और बन्दों के गुनाहों को माफ फरमा देते हैं। 

सुनहरी मिसाल 


आप एक मिसाल जरा सोचिये कि अगर माँ-बाप का कोई 
बेटा हो जिसको उनका कोई बड़ा दुश्मन बहका ले, गुमराह कर दे 
और मॉ-बाप से जुदा कर दे। और मॉ-बाप यह समझते हों कि 
हमारे बेटे का भी कसूर है, लेकिन बहकाने वाले का ज़्यादा कुसूर 
है। वे दुआयें करते हैं कि अल्लांह उसको वापस लाये। अंगर मान 
लो किसी दिन माँ घर में अकेली है और वह बेटा अपने घर 
वापस आ गया, अगर दरवाजे पर खड़ा होकर कहता है कि 
अम्मी .दरवाजा खालिये। आप क्या समझती 'हैं कि वह दरवाजा 
खोलेगी या बन्द रखेगी? वह तो दुआयें माँगती थी कि मेरा बेटा 
दुश्मन के हाथों से छूटकर मेरे पास आ जाये। 

बिल्कुल इसी तरह शैतान, अल्लाह तआला का दुश्मन है 
उसने अल्लाह के बन्दों को बहकाया और गुमराह किया, अल्लाह 
से गाफिल बना दिया। परवर्दिगारे आलम चाहते हैं कि ये दुश्मन 
से छूटकर मेरे पास आयें, में उनके लिए दरवाजे खोल दूँगा। माँ 
तो फिर भी दरवाज़ा बन्द रखती है, बेटे के आने पर खोलना 
पड़ता है, परवर्दिगार का मामला तो यह है कि तौबा का दरवाज़ा 
बन्द ही नहीं करते। 


सच्ची तौबा कर लीजिए 

हम रमजान मुवारक की इन मुबारक घड़ियों में अपने गुनाहों 
से सच्ची माफी मॉँगे, अपने रब को मनायें, अपनी जिन्दगी के 
पिछले सब गुनाहों से माफ़ी मॉगकर अल्लाह के महबूब बन्दों में 

शामिल हो ज़ायें। अल्लाह करे कि यह रमजान मुबारक का वक्‍त 
हमारे लिए बख्शिश का वक्त बन जाये। आमीन। 

आजकी इस महफिल को ग़नीमत समझते हुए सच्चे दिल से 
तौबा क़र लीजिए। आईन्दा विभिन्‍न महफिलों में औरतों की 
तरबियत (पालन-पोषण, सभ्यता और शिष्टाचार की शिक्षा) के 
बारे में कुछ बातें की जायेंगी। कुछ महफिलों में बच्चों की 
. तरबियत के बारे में कुछ बातें बताई जायेंगी। लेकिन शुरू में यह 
बात जेहन में आई कि काम तौबा से| शुरू करना चाहिए। इसलिए 
आप आज उठने से पहले अपने परवर्दिगार से सच्ची माफी माँगें। 
और अगर आप ने अपने माँ-बाप के दिल को सताया है तो 
उनसे सच्ची माफी माँगें, पाँव पकड़कर माफी माँगें। उनके पाँव को 
बोसा देना अपना सौभाग्य समझें। और आईन्दा की महफिलों 
पाबन्दी से तशरीफ लायें। अपनी दूसरी अजीज रिश्तेदार औरतों 
को भी यहाँ आने को कहें। अगरचे ट्रांस्मीटर के जरिये आवाज 
घर भी पहुँच जायेगी मगर चलकर आने की अपनी कीमत होती 
है। आप अल्लाह के घर में चलकर आयेंगी, एक तो बात 
तवज्जोह से सुनेंगी दिल पर तवज्जोह असर करेगी, और दूसरे 
अल्लाह तआला चलकर आने की रियायत फरमायेंगे। 

दुआ है कि अल्लाह रब्बुलू-इज़्जत हमारी इन विभिन्‍न 
महफिलों में हमारे गुनाहों को माफ फ्रमा दे। हमारी इस्लाह 
(सुधार) फरमा दे। और हमें अपने मकृबूल बन्दों में शामिल फरमा 
ले। आमीन | 

